Algemene en basiese Joernalistieke Skryfkursusse
Jy is nou by die ideale plek om 'n grondige kennis van joernalistiek op te doen - hetsy as beginner of indien jy selfs net weer jou kennis wil opknap. Ons volledige kursusse dek alle aspekte van 'n gegewe joernalistieke onderwerp wat jou in staat stel om direk na voltooiing van die kursus die vryskutmark te betree en jou werk te verkoop en gepubliseer te kry. Daardie artikels waaraan jy altyd so lekker in die tydskrifte en koerante lees - die skrywer het ook heel onder begin. Hy het ook net 'n droom gehad om mee weg te spring. Maar hy het 'n kopskuif gemaak om daardie droom 'n werklikheid te maak. Jy kan ook deur vandag nog in te skryf vir die joernalistieke kursus van jou drome.
Vergeet van vervelige teorie. Hierdie kursus rus jou toe met ALLES wat jy moet weet om 'n suksesvolle tydskrifartikelskrywer te word - terwyl jy dit geniet om te leer. Vanaf Module Een word jy stap vir stap gehelp om 'n eie skryfstyl te ontwikkel en volgens tydskrifte se riglyne te skryf. Dis 'n praktiese, op die man af, kursus. Jy gebruik die skryftalent wat jy gekry het - maak nie saak hoe baie of hoe min nie - en jy slyp dit totdat jy feitlik enige tipe artikel vir enige tipe publikasie kan skryf. Ons hou niks terug nie en na voltooiing van die kursus, word jy boonop outomaties deel van ons skrywersgemeenskap waar jy altyd ondersteuning sal kry om jou nuwe skryfloopbaan op koers te hou. Volledige kursusbesonderhede
Het jy al ooit daarvan gedroom om die wêreld 'n beter plek te maak? Om 'n wesentlike verskil in mense se lewens te bewerkstellig? Met genoeg kennis van Christelike tydskrifjoernalistiek kán jy. Jy kan raad gee, hulp verleen, die morele verval probeer stuit. Jy kán die wêreld 'n beter plek maak. Help ander om hulle kruis op te neem en te dra deur die Gees wat deur jou sleutelbord werk. Volledige kursusbesonderhede
Betree die wêreld van fotojoernalistiek... 'n wêreld waar foto's stories illustreer en kom maak opnuut kennis met jou kamera. Met 'n professionele menslike benadering sal hierdie beroep jou tot groot hoogtes neem. Soos wat jy in jou beroep vorder, sal jy weldra die voorreg smaak om bekendes te ontmoet, en weg te stap met 'n warm gevoel onder die hart. Uit die aard van hiérdie beroep gaan jy ook betrokke raak by mense se seer en soms haglike omstandighede. Dus as jy nie 'n sissie is nie, is hierdie kursus nommerpas vir jou. Volledige kursusbesonderhede
Van Alaska tot Zimbabwe, van China tot Hollywood, van die rykstes tot die armstes ... nêrens op aarde is iemand teen nuus bestand nie. Maar waar die groot mediamaatskappye tot redelik onlangs nog die alleenreg op nuusinsameling gehad het, het die draagbare tegnologiese revolusie die mag nou vierkantig in die hande van Jan en Alleman geplaas. Wil jy deel word van hierdie globale netwerk van nie-amptelike joernaliste? Is jy 'n Facebooker of twiet jy elke halfuur op Twitter? Dan is hierdie die kursus vir jou, want ons leer jou al die reëls en regulasies van joernalistiek, en die moets en moenies om jou toe te rus om 'n voordeel bo die tradisionele media te hê. Volledige kursusbesonderhede
Glo jy dat koerantjoernaliste dalk die mees betowerende loopbaan op aarde het? Jy's reg! Waar anders word jy betaal om sosiale geleenthede by te woon? Met beroemdes en bekendes skouers te skuur? Nuwe avonture te beleef waaroor die gemiddelde koerantleser maar net kan droom? Eerstehande kennis van geskiedkundige gebeurtenisse op te doen of dit dalk self te beleef? Betáál te word om by 'n nuwe restaurant te gaan eet of te gaan fliek? Jy sien...? Van al die beroepe wat daar is, is daar min wat kan kers vashou by koerantjoernalistiek as dit kom by verskeidenheid. Stel jy belang om drukkersink in jou are te voel? Volledige kursusbesonderhede
Een van die vinnig-groeiendste plaaslike markte is dié van gemeenskapskoerante - die sogenaamde "knock-n-drop" gratis koerante wat oral in die elke dorp en stad beskikbaar is, sowel as die plaaslike koerante wat ook weekliks teen 'n minimale bedrag verkoop word. Dié gemeenskapskoerante bevat slegs nuus uit die plaaslike gemeenskap. Die gemeenskapsjoernalis vervul dus 'n baie belangrike funksie en is gewoonlik die spreekwoordelike "groot vis in 'n klein poeletjie" want as enigiets gebeur, is dit nie die hoofstroom koerante wat gekontak word nie, maar die plaaslike koerant se redaksie. Volledige kursusbesonderhede
Reis is lekker. Skryf is lekkerder. Min dinge klop skryf oor reis. Dit is egter nie net die lekker waaroor dit gaan nie – ‘n verslaggewer / joernalis het ‘n groot verantwoordelikheid wanneer dit by sulke berigte of artikels kom. Mense lees wat jy skryf, en as jy onregverdig is, kan dit mense wat hul brood en botter in dié wêreld verdien, erg benadeel. Maar ‘n mens skryf ook nie net alles is mooi net om gratis verblyf of ander voordele te kry nie. SA Vryskutskrywers sal jou die moets en die moenies, en die hoe, waar en wanneer oor hierdie opwindende deel van joernalistiek leer. Volledige kursusbesonderhede
Om artikels te skryf is 'n kuns en 'n vaardigheid. Min mense kan deur 'n tydskrif blaai sonder om minstens één artikel te lees, maar min mense besef hoeveel vernuf daarin lê om 'n artikel te skryf wat (1) leesbaar is, (2) interessant genoeg vir die leser en (3) by die tydskrif se profiel inpas. Slegs artikelskrywers weet wat se swoeg en sweet gestort is in 'n enkele artikel wat so netjies uiteengesit in 'n tydskrif verskyn. Om artikels te skryf is egter binne die meeste mense se bereik. As jy dus 'n titseltjie skryfaanleg het en BAIE belangstelling in tydskrifte en artikels, kan ons jou binne 'n paar weke leer om self artikels te skryf en deel te word van die hegte gemeenskap waaraan alle artikelskrywers vanselfsprekend behoort. Volledige kursusbesonderhede
Is jy verslaaf aan nuus? Is jy een van daardie mense wat ALTYD ingelig is, maak nie saak wat in die wêreld gebeur nie? Deur te leer hoe nuus geskryf en saamgestel word, kan jy dalk binnekort jou passie uitleef ... as vryskutnuusskrywer vir jou plaaslike koerant of selfs 'n nasionale dagblad. Volledige kursusbesonderhede
Hier's dit ... jou toekoms! Ons kenners het hul koppe bymekaar gesit en die perfekte kursus vir beginners uitgewerk. Ná voltooiing van dié kursus sal jy die basiese joernalistieke kennis onder die knie hê. En jy kan met gemak en selfvertroue 'n gevorderde joernalistieke kursus aanpak. Volledige kursusbesonderhede
Die suksesvolle voltooiing van die Basiese kursus in Joernalistiek is 'n voorvereiste vir die meerderheid van ons gespesialiseerde en gevorderde joernalistieke kursusse.